Perancangan Pelabuhan Gaza

Pelabuhan Gaza ialah sebuah pelabuhan yang terletak di Semenanjung Gaza. Dalam Perjanjian Oslo I, penubuhan pelabuhan Gaza telah disebut seawal tahun 1993. Dokumen rasmi Sharm el-Sheikh 1999 mengesahkan bahawa kerja-kerja pembinaan boleh dimulakan pada 1 Oktober 1999. Namun, projek ini bermula pada 18 Julai 2000 lalu dihentikan pada peringkat awal kerana kekurangan bekalan bahan binaan serta kemusnahan yang dilakukan oleh tentera Israel pada bulan September dan Oktober 2000. Intifada Kedua, iaitu pemberontakan besar oleh rakyat Palestin terhadap Israel menghangatkan lagi keadaan peperangan pada waktu itu. Perjanjian Pergerakan dan Akses 2005, berikutan pengunduran Israel dari Gaza, menyebabkan pengumuman semula permulaan kerja-kerja pembinaan. Israel berjanji untuk memberi jaminan kepada penderma bahawa mereka tidak akan mengganggu operasi pelabuhan apabila sudah siap dibina dan mula beroperasi.Agreed documents by Israel and Palestinians on Movement and Access from and to Gaza . "Agreement on Movement and Access" and "Agreed Principles for Rafah Crossing", 15 November 2005 Walau bagaimanapun, sehingga tahun 2014, pembinaan tersebut masih terbengkalai.

 Rancangan pelabuhan dalam proses yang damai 
Perjanjian Oslo I 1993 mengumumkan program untuk menubuhkan Kawasan Pelabuhan Laut Gaza. Rancangan itu telah diumumkan semula dalam Perjanjian Gaza-Jericho 1994. Memorandum Sharm el-Sheikh 1999 memutuskan bahawa kerja-kerja pembinaan boleh dimulakan pada 1 Oktober 1999, tetapi pembinaan tidak bermula sehingga Julai 2000. Israel komited untuk memudahkan kerja-kerja tersebut. Memorandum menjelaskan bahawa pelabuhan itu tidak akan beroperasi sebelum mencapai Protokol Pelabuhan Laut bersama. Walau bagaimanapun, protokol seperti itu tidak pernah ditandatangani.

 Pelan PA 1994/2000 
Pada tahun 1994, Kerajaan Belanda telah memperuntukkan sejumlah NLG45 juta (kira-kira €23 juta) untuk projek pembinaan Pelabuhan Laut Gaza; Perancis telah menambahkan peruntukan sebanyak US$20 juta. Pada tahun yang sama, Pihak Berkuasa Palestin (PA) dan Kumpulan Pembangunan Gaza Eropah Belanda-Perancis (EGDG) telah menandatangani kontrak untuk projek tersebut. Disebabkan kurangnya komitmen dari Israel mengenai isu-isu kejuruteraan, operasi dan keselamatan, hal itu menyebabkan kontrak 1994 telah tamat tempoh sebelum kerja-kerja dimulakan.Palestinian territories – Review of the Netherlands development programme for the Palestinian territories, 1994-1999 , IOB-evaluation no. 282, pp. 32, 34, 37-38. Policy and Operations Evaluation Department (IOB) of the Dutch Ministry of Foreign Affairs, November 1999

Pada 20 April 2000, pihak-pihak yang terlibat telah menandatangani kontrak baharu. Fasa pertama projek bermula pada 18 Julai. Pembinaan terpaksa dihentikan kerana Israel enggan menyediakan bahan binaan.Freedom of movement a year after disengagement . IMEU, 16 August 2006 Lalu, Pada 17 dan 18 September 2000, kereta kebal Israel memusnahkan tapak projek.Gaza Commercial Seaport . University Gent (Belgium), May 2013. Power Point Kemudian, pada bulan Oktober, Israel mengebom tapak pembinaan sebagai balasan kepada satu insiden di Ramallah. Disebabkan hal itu, Negara-negara Penderma berhenti memberikan peruntukan untuk projek tersebut dan kerja-kerja di pelabuhan terpaksa dihentikan.

 Pelan Israel 2011 
Pada Mac 2011, Yisrael Katz, iaitu menteri pengangkutan Israel mendedahkan rancangan pembinaan sebuah pulau di luar pantai Semenanjung Gaza dengan pelabuhan laut, lapangan terbang, kawasan pelancongan dan loji penyahgaraman untuk air laut. Pulau itu mungkin diuruskan oleh Pihak Berkuasa Palestin dan boleh juga berada di bawah kawalan antarabangsa selama sekurang-kurangnya 100 tahun untuk memastikan keselamatan Israel. Projek ini akan memakan belanja AS$5 bilion hingga $10 bilion dan mengambil masa enam hingga 10 tahun untuk disiapkan. [

Katz mengatakan bahawa projek itu akan membebaskan Israel daripada tanggungjawab dalam mengawal perdagangan dengan Gaza dan "bertujuan untuk memutuskan hubungan sepenuhnya dengan Semenanjung Gaza, sementara kini Israel terus bertanggungjawab mengawal kawasan perdagangan kerana kami tidak membenarkan pembinaan pelabuhan dan lapangan terbang" ... "membolehkan kami memutuskan semua hubungan dengan Gaza sambil mengekalkan kawalan kami ke atas keselamatan maritim melalui sekatan, yang penting dalam menyekat trafik senjata" [rancangan itu membolehkan Israel] "mengambil inisiatif, mendapatkan sokongan antarabangsa dan membuka ufuk politik mengenai persoalan utama Gaza, tanpa perlu bergantung pada Hamas." 

Pencinta alam sekitar dan pegawai Palestin menganggap usaha itu sebagai "fantasi" dan "tidak masuk akal", lalu menuduh menteri itu mengambil kesempatan demi kepentingan politik. Seorang jurucakap PA berkata bahawa terdapat pelbagai langkah yang lebih mudah untuk memperbaiki kehidupan rakyat Palestin. "Jika mereka ingin membantu rakyat Palestin, mereka mesti menamatkan pengepungan ke atas Gaza, dan membenarkan integrasi semula Tebing Barat dan Gaza serta penubuhan sebuah negara Palestin. Kemudian mereka dialu-alukan untuk membuat cadangan."

 Pelan PA 2014 
Pada Februari 2014, Nabil Dmeidi, iaitu Menteri Pengangkutan Palestin mendedahkan yang Pihak Berkuasa Palestin dan Mesir berusaha dalam merancang  pembinaan dua lapangan terbang di Tebing Barat, serta pelabuhan laut di Semenanjung Gaza dan landasan kereta api antara Semenanjung Gaza dan Kaherah. Kementerian pengangkutan menandatangani protokol kerjasama dengan pihak berkuasa penerbangan awam Mesir untuk mendapat manfaat daripada kepakaran Mesir. Rancangan tersebut termasuklah pembinaan lapangan terbang di timur Jericho dan lapangan terbang kedua yang lebih kecil, di suatu tempat di Kawasan C.

Pada Mei 2014, Euro-Mid Observer for Human Rights mengeluarkan kertas kerja tentang kemungkinan merealisasikan rancangan Pelabuhan Laut sebagai jawapan kepada sekatan Semenanjung Gaza.

 Pelabuhan Bandar Gaza 
Pada masa ini, Gaza mempunyai sebuah pelabuhan kecil di Bandar Gaza, iaitu Pelabuhan Gaza. Pelabuhan ini merupakan pelabuhan utama bot nelayan Palestin dan polis tentera laut Palestin. Pelabuhan Gaza telah dikepung Israel sejak tahun 2007 apabila Israel menyekat Gaza dengan ketat. Sekatan itu dikenakan ke atas Gaza selepas Hamas mula melancarkan roket ke kawasan awam di Israel. Mesir juga membalas dengan sekatan dan merobohkan separuh daripada Raffa untuk mewujudkan zon penampan antara Gaza dan Mesir.

 Pelan ketenteraan Amerika Syarikat 2024 
Pada tahun 2024, Joe Biden merespon kepada kebimbangan mengenai risiko kebuluran akibat perang Gaza dengan  mengumumkan sebuah rancangan untuk tentera AS untuk membina pelabuhan sementara di Pantai Gaza agar membolehkan peningkatan bantuan kemanusiaan. Rancangan ini melibatkan koridor maritim yang menghubungkan Gaza dengan Cyprus, dan tidak merancang untuk menghantar tentera darat AS ke Gaza. Rancangan ini menggunakan platform pemunggahan modular terapung yang besar kira-kira tiga batu di luar pesisir. Ia membolehkan bekalan dipindahkan oleh bot kecil ke tambak modular di luar pantai.

 Rujukan 

 Pautan luaran 

 Halangan Pengurusan yang Menghadapi Projek Pelabuhan Laut Gaza . Disertasi Mahmoud Zakaria Al-Madhoun, Mei 2007
Kategori:Perjanjian Israel
Kategori:Perjanjian Negara Palestin
Kategori:Bangunan dan struktur di Genting Gaza